Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: elektronikus kereskedelmi szolgáltatások, valamint az információs társadalommal összefüggõ szolgáltatások egyes kérdéseirõl szóló 2001. évi CVIII. törvény rendelkezéseire is. A törvény ugyanis az információs társadalommal összefüggõ
Paragraph Index: 715

elektronikus kereskedelmi szolgáltatások, valamint az információs társadalommal összefüggõ szolgáltatások egyes kérdéseirõl szóló 2001. évi CVIII. törvény rendelkezéseire is. A törvény ugyanis az információs társadalommal összefüggõ szolgáltatás felhasználásával küldött reklámokra vonatkozóan külön szabályokat ad. Az e törvény hatálya alá tartozó 2006/162/II. szám adatkezeléseket az adatvédelmi nyilvántartásba szintén be kell jelenteni, ha a tevékenység során személyes adatok kezelése történik, és az adatkezelés nem tartozik a bejelentés alól mentesülõ kivételek közé. Aláírásgyûjtés A 2005. évben tovább nõtt az aláírásgyûjtéssel megvalósuló adatkezelések száma. Az aláírásgyûjtést megelõzõ bejelentési kötelezettségre az adatkezelõk figyelmét ez évben is közleményben hívtam fel. Az aláírásgyûjtést szervezõk között – akár népszavazás, akár népi kezdeményezés, akár petíciós céllal történik a gyûjtés – nagy tájékozatlanság mutatkozik abban, hogy mi az aláírásgyûjtés során az adatkezelés jogalapja, valamint a tekintetben, hogy az egyes aláírásgyûjtõ íveket mely szerveknek kell átadni, illetve hogy az íveket mennyi ideig lehet tárolni. Ezért az alábbiakban egy korábbi állásfoglalásomból idézek, az állampolgárok tájékoztatása céljából. „Az aláírásgyûjtés idõszakában az adatkezelõt terhelõ törvényi kötelezettségek teljesesítéséért az a személy felel, aki vagy amely az Országos Választási bizottságnál kezdeményezte a kérdés, illetve az aláírásgyûjtõ ív hitelesítését. Felelõssége mindazon személyekért fennáll, akik az aláírásgyûjtés szervezésében részt vesznek, a kitöltött aláírásgyûjtõ íveket birtokolják, tárolják”. „Sem a népszavazási kezdeményezéshez, népi kezdeményezés támogatásához kapcsolódó, sem pedig az egyéb aláírásgyûjtés nem esik az Avtv. 30. §-ában meghatározott kivételek körébe, ennél fogva azt az adatkezelõknek a törvény 28. §-a szerinti tartalommal be kell jelentenie az adatvédelmi nyilvántartásba. A népszavazási kezdeményezéshez, népi kezdeményezés támogatásához kapcsolódó aláírásgyûjtés esetén a bejelentési kötelezettséget az Országos Választási Bizottság, illetve a helyi/területi választási iroda vezetõje hitelesítõ döntését követõen – a jogorvoslatra nyitva álló 15 napos határidõ kezdetén – célszerû teljesíteni. Ez esetben az aláírásgyûjtõ ív hitelesítõ záradékkal történõ ellátása idejére az adatvédelmi nyilvántartási azonosító – a hitelesítõ záradékkal való elláthatóságtól függõ hatállyal – kiadható a kezdeményezõk részére. Egyéb aláírásgyûjtés esetén az adatvédelmi nyilvántartásba történõ bejelentkezést követõen kezdhetõ meg ez a tevékenység.” Az aláírásgyûjtést szervezõ adatkezelõ köteles az adatkezelést az adatvédelmi nyilvántartásba bejelenteni. Ezen belül meg kell jelölni az aláírásgyûjtés célját, az adatkezelés joglapját (ami a petíciós jog mibenlétébõl fakadóan csak az érintett hozzájárulása lehet), a gyûjtött adatok fajtáját, az érintettek körét, a továbbítandó adatok fajtáját, címzettjét, illetve az adattörlési határidõt. Az aláírásgyûjtõ íveket népszavazás és népi kezdeményezés esetén az Országos Választási Bizottságnak továbbítja az adatkezelõ, a petíciós céllal gyûjtött aláírásokat pedig a petícióval megszólított személy vagy szerv részére adja át az aláírásgyûjtést szervezõ adatkezelõ. Az összegyûjtött személyes adatokat az érintettek hozzájárulásával továbbíthatja az adatkezelõ a címzetthez. Korábban közleményben hívtam fel a pártok figyelmét arra, hogy amennyiben aláírásgyûjtést szerveznek, úgy az adatvédelmi nyilvántartási azonosítót az aláírásgyûjtés helyszínén is jól látható formában megtekinthetõvé kell tenni. Munkavállalók adatkezelése Sokan érdeklõdnek a munkavállalók személyes adatainak adatvédelmi nyilvántartásba történõ bejelentésének kötelezettsége iránt. A kérdések elsõsorban a munkavállalók személyes adatainak más szervhez vagy külföldre történõ továbbításával kapcsolatban merülnek fel. Az adatkezelõvel munkaviszonyban álló személyek adatait tartalmazó adatkezelést az adatvédelmi nyilvántartásba nem kell bejelenteni. A munkaviszonnyal közvetlenül össze nem függõ adatgyûjtést, nyilvántartásba rendezést, így például a külföldi munkavállalók vízum ügyintézését, külföldi anyavállalathoz történõ adattovábbítást, vagy munkavállalói részvényprogramhoz kapcsolódó adatkezelést az adatvédelmi nyilvántartásba be kell jelenteni. Kivételek az adatvédelemi nyilvántartásba történõ bejelentési kötelezettség alól Továbbra is a legtöbb problémát az Avtv. 30. §-ában meghatározott, az adatvédelmi nyilvántartásba történõ bejelentési kötelezettség alóli kivételek értelmezése okoz. Ezen belül leginkább az a) pontban szabályozott ügyfélkapcsolatban álló személyek kifejezés értelmezhetõ nehezen a bejelentõk számára. A bejelentési kötelezettség alóli mentesség csak akkor állapítható meg, ha az Avtv. indoklásában említett, a mentességet megalapozó tényezõk fennállnak. Az indokolás szerint szükséges ehhez az, hogy az adatkezelés célja az érintettek számára ismert legyen, és az adatfelvétel közvetlenül az érintettõl történjen, valamint az, hogy a személyes adatok kezelése az érintettel fennálló jogviszonyhoz vagy szolgáltatáshoz kapcsolódjon. Az iroda gyakorlata szerint az ügyfélkapcsolat – mint a bejelentési kötelezettség alóli kivétel – akkor áll fenn, ha az adatkezelés az adatkezelõ és az érintett között fennálló jogviszony szükségszerû eleme. Egy internetes portálon történõ regisztrációval például önmagában nem jön létre jogviszony. A regisztráció céljának megfelelõen azonban már létrejöhet olyan konkrét jogviszony, amely ügyfélkapcsolatot eredményez. Így például webáruház mûködtetésével adásvételi jogviszony. Ha például a regisztráció valamilyen „szolgáltatás” igénybevételét célozza meg, akkor az adatkezelést a nyilvántartásba nem kell bejelenteni. A szolgáltatás nyújtásához szükségszerûen nem kapcsolódó adatkezelést (például 2006/162/II. szám adatok tárolása reklámanyag továbbítása céljából), illetve az egyéb célú adatkezelést (például fórum) azonban az adatvédelmi nyilvántartásba be kell jelenteni. A törvényi kivételek között említett esetekben is be kell jelenteni az adatkezelést az adatvédelmi nyilvántartásba, ha az adatokat az adatkezelõ más személy, vagy szerv részére hozzáférhetõvé teszi, nyilvánosságra hozza, vagy egyébként az eredetitõl eltérõ célra használja fel. Belsõ adatvédelmi felelõsök bejelentése Az Avtv. 28. §-ának (1) bekezdése a 2004. január 1-jei hatálybalépését követõen egy új ponttal egészült ki, amely szerint az adatkezelés bejelentésével egyidejûleg – azon adatkezelõknek, amelyeknél belsõ adatvédelmi felelõs kinevezése kötelezõ – a belsõ adatvédelmi felelõst is be kell jelenteni. A törvény hatálybalépését követõen nagyon sok adatkezelõ tett eleget kötelezettségének, az idei évben azonban a kezdeti lelkesedés elmúlásával már kevés ilyen tárgyú bejelentés érkezett. Még mindig van olyan „nagy” adatkezelõ, ahol adatvédelmi felelõs nem mûködik, vagy mûködik, de személyét az adatvédelmi biztos felé nem jelezték. Az adatvédelmi nyilvántartás tartalmi összetétele A 2005. év végén az adatvédelmi nyilvántartási rendszert a következõ összetétel jellemzi: Minisztériumi, államigazgatási, állami intézmények mint adatkezelõk: adatkezeléseik: A magánszférába tartozó adatkezelõk: adatkezeléseik: Önkormányzatok mint adatkezelõk: törvény által elrendelt és helyi adatkezeléseik: egyházak mint adatkezelõk: adatkezeléseik: Elõzetes ellenõrzés A 2005. évben két esetben folytattunk elõzetes ellenõrzést az adatkezelõk bejelentése alapján. A Határõrség Országos Parancsnoksága az Avtv. 31. §-ának (3) bekezdésében szabályozott kötelezettsége folytán, a Határõrség idegenrendészeti ügymenet-támogató rendszert (HIDRA) jelentette be. A Határõrség Országos Parancsnokságán 2005. november 7. napján folytattunk elõzetes ellenõrzést. A rendelkezésünkre bocsátott, illetve a személyes konzultáción beszerzett információk alapján azt állapítottuk meg, hogy a „Határõrség idegenrendészeti ügymenet-támogató rendszer” a vonatkozó adatvédelmi és egyéb törvényi elõírásoknak megfelel. A rendszer mûködtetése – miután az ellenõrzés során sikerült tisztázni a részünkre megküldött munkaanyag alapján felmerült problémákat, illetve ígéretet kaptunk az ügyfelek tájékoztatásának általunk javasolt módon történõ kialakítására – adatvédelmi szempontból elfogadható. A HIDRA rendszert ezt követõen nyilvántartásba vettük. A Vodafone Magyarország Mobil Távközlési Rt. 2005 júniusában jelentette be – új adatállomány feldolgozása miatt – a „Vodafone Mobil Flotta Helymeghatározás” megnevezésû szolgáltatását. A flottakövetés olyan, interneten keresztül elérhetõ, kizárólag üzleti elõfizetõk részére nyújtandó szolgáltatás, amelynek a segítségével meghatározható és elektronikus térképen megjeleníthetõ azon mobil rádiótelefon készülékek helyzete, amelyekben Vodafone SIM-kártya mûködik. A Vodafone Magyarország Mobil Távközlési Rt.-nél folytatott elõzetes ellenõrzés során meggyõzõdhettünk arról, hogy a flottakövetõ szolgáltatás mûködtetése során az adatkezelõ az érintetteket részletesen tájékoztatja a rendszer mûködése során összegyûjtött személyes adatok kezelésérõl, illetve arról, hogy csak olyan személyek vesznek részt a flottakövetõ rendszerben, akik ehhez elõzetes hozzájárulásukat adták. A rendelkezésünkre bocsátott munkaanyag, valamint az elõzetes ellenõrzés során folytatott személyes konzultáció eredményeként az adatkezelést nyilvántartásba vettük. Az Adatvédelmi Biztos Irodája informatikai rendszerének állapota és fejlesztése Az adatvédelmi biztosi honlap megújítása Az adatvédelmi biztos jelenlegi megjelenési formájában 2004. március 1. óta üzemeltetett (2005. december 31-ig 70390 látogatót fogadott) honlapja a szolgáltatott adatvédelmi diszciplinás tartalmat tekintve minden kívánalomnak eleget tesz. Azonban megjelenésében már nem követte az egyre népszerûbb, napjainkra gyakorlatilag elvárt multimédiás megjelenítési koncepciókat. Az egyes oldalak viszonylag kevés képet tartalmaznak, vagy egyáltalán nem tartalmaznak semmilyen vizuális elemet, a hangsúly eddig egyértelmûen a szöveges tartalom relevanciáján, minõségén volt. Nap- 2006/162/II. szám jainkra azonban nem lehet elmenni azon társadalmi igény mellett, miszerint a tervezõk próbálják jobban áttekinthetõvé, érthetõbbé, látványosabbá tenni honlapjuk mondanivalóját vizuális hatások segítségével. A 2005. év folyamán a Nyilvántartási Fõosztály informatikai fejlesztõ munkatársai nagy figyelmet szenteltek mind a rendszerrel támasztott felhasználói elvárások összegzésének majd ennek alapján a megfelelõ rendszerterv kidolgozásának. A honlap iránt érdeklõdõk széles körbõl kerülhetnek ki, hiszen az adatvédelmi biztoshoz minden olyan magán- vagy jogi személy fordulhat, aki Magyarország területén tartózkodik. Így elvileg mindenkihez szól, aki hazánkban tevékenykedik és rendelkezik bármilyen internet hozzáféréssel. Gyakorlatilag leginkább azokhoz, akik beszélik a magyar nyelvet és az ország területén tartózkodnak. Egyre komolyabb szerepet tölt be a magyar államigazgatási ügyintézésben az elektronikus ügyintézés, így az Adatvédelmi Biztos Irodájának honlapja is egyre nagyobb látogatottságot kapott az elmúlt idõszakban.. Magyar nyelvet nem beszélõ személyek a honlap angol változatát látogathatják, aminek tartalma nem egyezik meg teljesen a magyar oldalakéval. A felhasználói igények felmérését a fõosztály munkatársai a következõképp összegezték a megvalósítandó rendszerterv számára. Az olvasható információkat ahol csak lehet, egészítsék ki vizuális (képi/animációs) elemek. A honlap navigációja legyen egyértelmû, megjelenése legyen egységes, ezt segítse egy animált menüs megjelenés. Legyen széles körben elérhetõ, ahol új technológia (böngészõ, vagy beépülõ modul) szükséges a megjelenítéshez, ott legyen egyértelmûen feltûntetve a tökéletes megjelenítéshez szükséges minimális követelmény. A honlapon lehessen összetett keresést végezni. A 2005. év végére az elkészült rendszerterv alapján a fejlesztési, programtechnológiai munkák befejezõdtek és

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes